Johan Baumann

Johan Baumann (født 8. august 1934 i Oslo) er  en norsk idrettsleder, bedriftsrådgiver og politiker (H). Han var skipresident i perioden 1987–1995.

Baumann var i sin tid aktiv langrennsløper og hundekjører. Han mottok kongepokalen i hundekjøring i 1959 og 1960. Fra 1972 til 1978 var han formann i Skiforeningen. Han var en periode første visepresident i Norges Skiforbund, før han ble president etter Per Ottesen i 1987. Han gikk av som skipresident i 1995 til fordel for Jan Jensen.

Baumann er utdannet fra Krigsskolen, og gikk ut av Forsvaret i 1972 med majors grad. Ved siden av vervene i idrettsmiljøet har han blant annet vært daglig leder for Bergans Meis og Ryggsekk og bedriftsrådgiver og styreleder i MTD Norge. Baumann har vært aktiv Høyre-politiker siden 1995 Han satt i bystyret i Drammen1995–2019. Han var medlem av formannskapet 1995–2003 og  gruppeleder  for Høyres gruppe i kommunestyret 2003–2015. Han ble innvalgt i Viken fylkesting i 2019. 

 Referanser 

«Baumann ny skipresident». Aftenposten Morgen (22. mai 1987)

 Eksterne lenker 


Kategori:Kongepokalvinnere i hundekjøring
Kategori:Presidenter i Norges Skiforbund
Kategori:Norske majorer
Kategori:Lokalpolitikere i Drammen
Kategori:Høyre-politikere i Buskerud
Kategori:Norske hundekjørere
Kategori:Personer fra Oslo
Kategori:Norgesmestere i hundekjøring